15 
Lejlighed heller ikke maa undlade at optage Notitser; 
dette kan man saaledes gøre, enten naar man har ind- 
taget sit Maaltid, eller naar man venter paa en Fugl, 
som man ved et Forbiskud har skræmt, og som man 
mener vil vende tilbage, eller ved en anden Lejlighed, 
naar Tiden tillader det. 
Man bør benytte saa smaa Hagl som muligt og til 
Smaafugle paa nært Hold tilmed kun bruge halv Lad- 
ning baade af Krudt og Hagl. 
Naar Fuglen er ramt og falden til Jorden, maa 
man hurtigst sørge for at faa den mellem Hænder, dels 
for at berøve den Livet, hvis den ikke er fuldstændig 
dræbt, og dels for at forhindre Blod eller andre Vædsker 
i at løbe ud paa Fjerene og tiismøre disse. Skal man 
dræbe den, gøres dette bedst ved Hjælp af Æther. En 
Tot Bomuld gennemvædes med denne og presses helt 
ned i Svælget; derpaa klemmes Næbbet til, medens 
man holder for Næseborene, til Fuglen er død. Dun- 
unger og ganske unge Fugle bør altid dræbes med 
Æther; ældre Fugle kan kvæles ved Tryk under Vingen. 
Anskudte Rovfugle maa man være forsigtig med, 
da de altid vil bruge baade Næb og Kløer, og de store 
hugger endog eftertrykkeligt fra sig. 
For at hindre Blodet i at løbe ud stopper man, 
ved Hjælp af Pincet eller Syl, Bomuld i Skudsaarene 
og tilstrør udenom disse med Savsmuld, hvis noget 
allerede skulde være traadt ud. Hvis Øjet er ituskudt, 
gør man bedst i at behandle dette paa den Maade, som 
er beskreven under „Rensning". Man bør endvidere 
stoppe Bomuld i Næseborene, uden at beskadige disse, 
og i Anus (Gatboret), for at forhindre Blod og Mave- 
vædske fra at løbe ud. Disse Operationer skal altid 
foretages, selv om Fuglen ikke er blodig; thi under 
Transport kan Blod senere træde ud. Naar de er til- 
